P R I J E D L O G:

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, - ispravak, 123/17, 98/19 I 114/20), članka 18. Statuta Općine Rakovec („Glasnik Zagrebačke županije“ br. 7/20) i članka 62. Poslovnika Općinskog Vijeća (Glasnik zagrebačke županije broj: 15/09 i 9/13), a u vezi s člankom 8. Zakona o lokalnoj i područnoj (regionalnoj) samoupravi, Općinsko vijeće Općine Rakovec na \_\_\_\_\_\_ sjednici održanoj \_\_\_\_\_\_\_\_\_\_\_\_\_\_\_\_ 2021. godine, donijelo je

**STAUTARNU ODLUKU O IZMENAMA I DOPUNAMA STATUTA**

**OPĆINE RAKOVEC**

**Članak 1.**

U Članak 17. stavak 2, mijenja se i glasi:

„Općinsko vijeće Općine Rakovec ima 9 vijećnika“.

**Članak 2.**

**Glava 2. mijenja se i glasi:**

**2. Općinski načelnik**

Članak 32., mijenja se i glasi:

„Općinski načelnik zastupa Općinu i nositelj je izvršne vlasti Općine.

Mandat Općinskog načelnika traje četiri godine, a počinje teći prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novog Općinskog načelnika.

U obavljaju izvršne vlasti Općinski načelnik:

* priprema prijedloge općih akata,
* izvršava i osigurava izvršavanje općih akata Vijeća
* utvrđuje prijedlog proračuna Općine i izvršenje proračuna,
* upravlja nekretninama, pokretninama i imovinskim pravima u vlasništvu Općine u skladu sa zakonom, ovim Statutom i općim aktom Vijeća,
* odlučuje o stjecanju i otuđenju pokretnina i nekretnina i drugom raspolaganju imovinom, u skladu s Zakonom, Statutom i posebnim propisima,
* odlučuje o stjecanju i otuđenju pokretnina i nekretnina i raspolaganju ostalom imovinom Općine čija pojedinačna vrijednost ne prelazi 70.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima.
* upravlja prihodima i rashodima Općine,
* upravlja raspoloživim novčanim sredstvima na računu proračuna Općine.
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Općine i o davanju suglasnosti za zaduživanje ustanova kojih je osnivač Općina,
* donosi pravilnik o unutarnjem redu za upravna tijela Općine,
* imenuje i razrješava pročelnika upravnog tijela,
* imenuje i razrješava unutarnjeg revizora,
* imenuje i razrješuje predstavnike Općine u tijelima javnih ustanova, trgovačkih društava i drugih pravnih osoba, u kojima Općina ima udjele ili dionice i kojih je osnivač, ako posebnim zakonom nije drugačije rečeno. Odluku o imenovanju i razrješenju objavljuje u prvom broju Glasnika Zagrebačke županije, koji slijedi nakon donošenja te Odluke
* utvrđuje plan prijma u službu u upravna tijela Općine,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* razmatra i utvrđuje konačni prijedlog prostornog plana,
* imenuje i razrješava upravitelja vlastitog pogona,
* donosi odluku o objavi prikupljanja ponuda ili raspisivanju natječaja za obavljanje komunalnih djelatnosti,
* sklapa ugovor o koncesiji za obavljanje komunalnih djelatnosti,
* donosi odluku o objavi prikupljanja ponuda ili raspisivanju natječaja za obavljanje komunalnih djelatnosti na temelju ugovora i sklapa ugovor o povjeravanju poslova,
* daje prethodnu suglasnost na izmjenu cijena komunalnih usluga,
* do kraja ožujka tekuće godine podnosi Vijeću izvješće o izvršenju Programa održavanja komunalne infrastrukture i Programa izgradnje objekata i uređaja komunalne infrastrukture za prethodnu godinu,
* provodi postupak natječaja i donosi odluku o najpovoljnijoj ponudi za davanje u zakup poslovnog prostora u vlasništvu Općine u skladu s posebnom odlukom Vijeća,
* organizira zaštitu od požara na području Općine i vodi brigu o uspješnom provođenju i poduzimanju mjera za unapređenje zaštite od požara,
* smjerava djelovanje upravnih odjela i službi Općine rada u obavljanju poslova iz samoupravnog djelokruga Općina, odnosno poslova državne uprave, ako su preneseni na Općinu**,**
* nadzire rad upravnih odjela i službi u samoupravnom djelokrugu i povjerenih poslova državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* obavlja i druge poslove predviđene ovim Statutom i drugim propisima.

Općinski načelnik, dužan je izvijestiti Vijeće o danim suglasnostima za zaduživanje iz stavka 3. alineje 8. ovog članka tromjesečno do 10. u mjesecu za prethodno izvještajno razdoblje“.

**Članak 3.**

Članak 33. mijenja se i glasi:

“Općinski načelnik je odgovoran za ustavnost i zakonitost obavljanja poslova koji su u njegovom djelokrugu i za ustavnost i zakonitost akata upravnih tijela Općine”.

**Članak 4.**

U članku 34. riječi “odnosno Zamjenik Općinskog načelnika”, brišu se.

**Članak 5.**

Članak 36. mijenja se i glasi:

„Ako za vrijeme trajanja mandata Općinski načelnik bude onemogućen obavljati dužnost zbog duže odsutnosti ili drugih razloga spriječenosti, Općinskog načelnika zamijenit će privremeni zamjenik kojeg će imenovati Općinski načelnik na početku mandata iz reda članova Općinskog vijeća.

Odluku o imenovanju privremenog zamjenika iz reda članova Općinskog vijeća Općinski načelnik može promijeniti tijekom mandata.

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje općine“.

O okolnostima iz stavka 1. i 2. ovog članka Općinski načelnik ili pročelnik jedinstvenog upravnog odjela dužan je obavijestiti predsjednika Općinskog vijeća odmah po nastanku tih okolnosti“.

**Članak 6.**

Članak 37., mijenja se i glasi:

„Općinskom načelniku ne prestaje odgovornost u slučaju kada obavljanje određenih poslova povjeri privremenom zamjeniku.

Privremeni zamjenik dužan se je pridržavati uputa Općinskog načelnika“.

**Članak 7.**

Članak 40, mijenja se i glasi:

„Općinski načelnik može biti opozvan referendumom, odnosno ako na referendumu bude donesena odluka o opozivu.“

**Članak 8.**

Članak 43. mijenja se i glasi:

„Prijedlog za raspisivanje referenduma radi opoziva Općinskog načelnika može podnijeti najmanje 20% ukupnog broja birača upisanih u popis birača Općine ili 2/3 članova Općinskog vijeća.

Prijedlog mora biti podnesen u pisanom obliku i mora sadržavati osobne podatke (ime i prezime, adresu prebivališta i OIB) i vlastoručni potpis birača.

Općinsko vijeće ne smije raspisati referendum za opoziv Općinskog načelnika prije proteka roka od 6 mjeseci od održanih izbora ili ranije održanog referenduma za opoziv niti u godini u kojoj se održavaju redovni izbori za načelnika“.

**Članak 9.**

Ova Statutarna odluka o izmjenama i dopunama Statuta Općine Rakovec stupa na snagu osmog dana od dana objave u "Glasnik Zagrebačke županije".

KLASA:

URBROJ

RAKOVEC REPUBLIKA HRVATSKA

ZAGREBAČKA ŽUPANIJA

OPĆINA RAKOVEC

Općinsko vijeće

PREDSJEDNIK: